text: Isslaget er på vej nordpå
  05 marts 2018 kl. 10.24
  DMIs advarsel om isslag er her til eftermiddag ophørt. Det glatte føre trak nordpå i løbet af mandag formiddagen. En del bilister kom galt af sted i morgentimerne.
  Her til eftermiddag har DMI afblæst advarslen om isslag i Syd- og Sønderjylland.
  Isslaget er på vej nordpå, og det glatte føre afløses i løbet af formiddagen af diset vejr og temperaturerstigninger til mellem en og fire graders varme.
  Klokken 11 gik grænsen umiddelbart nord for kommunegrænserne ved Kolding, Vejen og Varde kommuner. Det oplyser Meteorologisk Institut i et tweet klokken udsendt klokken 11.
  Politiet meldte morgenen igennem om en del uheld på grund af snefygning og meget glat føre. De bilister, der forblev på vejene, fik forlænget deres rejsetider ganske betydeligt.
  Se i klippet øverst i artiklen en bilist, som i morgentimerne endte med bunden i vejret på Jelsvej mellem Rødding og Jels.
  
  
  